– 204. mál . um breytingu á lögum nr. 99 / 1993 , um framleiðslu , verðlagningu og sölu á búvörum , með síðari breytingum . Frá landbúnaðarráðherra . Í stað „ 1. desember 1995 “ í A-lið ákvæðis til bráðabirgða með lögunum , sbr. 1. gr. laga nr. 117 / 1995 , kemur : 6. desember 1995 . Lög þessi öðlast þegar gildi . Greinargerð . Með frumvarpi þessu er lagt til að heimild landbúnaðarráðherra til að fresta ákvörðun um heildargreiðslumark sauðfjárafurða fyrir verðlagsárið 1996 – 1997 verði framlengd til 6. desember 1995 , en samkvæmt lögum nr. 117 / 1995 , sem samþykkt voru nú á haustþinginu , náði frestunarheimild til 1. desember . Frestunin er óhjákvæmileg þar sem enn hefur ekki verið afgreitt frumvarp til laga um breytingu á lögum um framleiðslu , verðlagningu og sölu á búvörum , nr. 99 / 1993 , með síðari breytingum , 96. mál . Það frumvarp var lagt fram í því skyni að lögfesta nauðsynlegar breytingar vegna ákvæða í samningi um sauðfjárframleiðslu milli landbúnaðarráðherra , f.h. ríkisstjórnarinnar , og Bændasamtaka Íslands frá 1. október síðastliðnum .